b'\n_START_ARTICLE_\nAlexander Jaenisch\n_START_PARAGRAPH_\nAlexander Jaenisch (31. elokuuta 1832 Lappeenranta \xe2\x80\x93 30. marraskuuta 1896 Helsinki) oli suomalainen kamreeri ja ruotsiksi kirjoittanut kirjailija ja pakinoitsija. H\xc3\xa4n k\xc3\xa4ytti nimimerkkej\xc3\xa4 G\xc3\xb6sta ja Kusta._NEWLINE_Jaenischin vanhemmat olivat Lappeenrannan, sittemmin Viipurin postimestari, nimineuvos Fredrik Abraham Jaenisch ja Anna Maria Candou. H\xc3\xa4n k\xc3\xa4vi Haminan kadettikoulua 1845\xe2\x80\x931851 ja p\xc3\xa4\xc3\xa4si ylioppilaaksi 1851. Jaenisch suoritti maanmittaritutkinnon 1855 ja suuremman kameraalitutkinnon 1857._NEWLINE_Jaenisch toimi kuvernementinsihteerin\xc3\xa4 vuodesta 1852, senaatin ylim\xc3\xa4\xc3\xa4r\xc3\xa4isen\xc3\xa4 kamarikirjurina vuodesta 1857 ja Lappeen kihlakunnan henkikirjurina vuodesta 1859. Jaenischista tuli Suomen Pankin 3. kamreeri 1868 ja valtiokonttorin 2. kamreeri 1875. H\xc3\xa4n toimi my\xc3\xb6s Wiborgs Tidning- ja Vikingen-lehtien avustajana.'